་རུ་བསྒོམ། དེ་བདག་ལ་བསྟིམས་ལ། བདག་གསལ་འདེབས་པའི་དུས་སུ་བདག་ཀྱང་ཁྲོ་མོའི་སྐུ་ཞལ་གཅིག་ཕྱག་གཉིས་མ་སྐུ་མདོག་དཀར་མོ་ཕྱག་གཡས་ན་རྡོ་རྗེ་རྩེ་ལྔ་པ་འཕྱར་བའི་ཚུལ་དུ་འཛིན་པ། ཕྱག་གཡོན་
པ་ས་ལ་བརྡབས་པས་འཇིག་རྟེན་གསུམ་པོ་གཡོ་བར་བྱས་ཏེ་སྡིགས་མཛུབ་ཏུ་བྱས་ནས་ཐུགས་ཀར་འཛིན་པ། དབུ་སྐྲ་དམར་སེར་གྱེན་དུ་བརྫེས་པ་རབ་ཏུ་ཁྲོས་པའི་སྤྱན་དམར་ཞིང་ཟླུམ་པ། ཞལ་མཆེ་བ་གཙིགས་པ། སྟག་གི་པགས་པས་ཨཾ་ག་རག་ཏུ་
སྒྲུབ་ཐབས་ཀུན་བཏུས་

বাস্তম
།བྱས་པའི་སྟོད་གཡོགས། གཟིག་གི་པགས་པའི་ཤམ་ཐབས་ཀྱིས་ལོང་བུའི་བར་དུ་སླེབས་པ། རིན་པོ་ཆེའི་རྒྱན་གྱིས་བརྒྱན་པ། སྦྲུལ་ལྗང་གུས་སེ་རལ་ཁ་ཐོགས་པ། པདྨའི་གདན་ལ་བཞེངས་ནས་བཞུགས་པ། ཞབས་
གཡས་བསྐུམ་གཡོན་བརྐྱང་ནས་མེ་རི་འབར་བའི་དབུས་ན་བཞུགས་པ། སྤྱི་བོ་ན་ཟླ་བའི་སྟེང་ན་འོད་དཔག་ཏུ་མེད་པས་དབུར་བརྒྱན་པར་བསམས་ལ་བསྟོད་པ་ཚར་གཅིག་གདོན། དེ་ནས་སྔ་མ་བཞིན་དུ་བསྟོད་པ་འདོན་ན་བྱ་གསུངས། གསང་སྔགས་
ཟློས་ན་སྙིང་གར་པདྨ་འདབ་མ་བཅུ་གཉིས་པའི་ལྟེ་བར། ཨོཾ་དང་ཧཱའི་བར་དུ་མིང་སྤེལ་ལ་འདབ་མ་རྣམས་ལ་ཡི་གེ་ལྷག་མ་བཀོད་པ་དེ་ལ་དམིགས་ལ། ཨོཾ་ན་མ་སྟཱ་རེ་མ་.དཔེ་ལ་ལར་ན་མོ་ཞེས་པའང་སྣང་། ནོ་ཧ་ར་ཧཱུྃ་ཧ་ར་སྭཱ་ཧཱ། ཞེས་བཟླ་བར་བྱའོ། །དེ་
ལྟར་བསྙེན་པའི་གྲངས་ནི། འབུམ་ཕྲག་བཅུ་བཟླས་ན། གནས་སྐབས་ཀྱི་འབྲས་བུ་ལས་ཐམས་ཅད་འགྲུབ་པ་དང༌། མཐར་ཐུག་སངས་རྒྱས་འགྲུབ་པར་འགྱུར་རིཾ། །ཉིན་མོ་ནི་ཞི་བའི་ང་རྒྱལ། མཚན་མོ་ནིི་ཁྲོ་མོའི་ང་རྒྱལ་གྱིས་གནས་པར་བྱ་བས་
སྤྱོད་ལམ་བྱའོ། །སྔགས་དེ་གཉིས་ཀྱང་བསྟོད་པ་རང་གི་གསེབ་ནས་བཏུས་པ་ཡིན་ནོ། །འདི་ནི་རྩ་བའི་སྔགས་ཀྱི་བསྟོད་པ་འདི་དང་ཞེས་པའི་དོན་ཡིན་ནོ། །ལྷ་དེ་གཉིས་ཀྱི་སྐུ་མདོག་ཕྱག་མཚན་ཡང་བསྟོད་པ་རང་གི་གསེབ་ནས་བྱུང་བ་ཡིན་
གསུངས། གཏོར་མ་གཏང་བར་འདོད་ན་ཅི་འབྱོར་པའི་གཏོར་མ་མདུན་དུ་བཤམས་ལ། ཨོཾ་ཨཱཿཧཱུྃ་ལན་གསུམ་གྱིས་བདུད་རྩིར་བྱིན་གྱིས་བརླབས་ལ། མདུན་གྱི་ནམ་མཁར་རྗེ་བཙུན་མ་བསྐྱེད་ལ། དེ་ལ་ཡེ་ཤེས་པ་སྤྱན་དྲངས་ལ་བསྟིམ། དེའི་
627

སྒྲུབ་ཐབས་ཀུན་བཏུས་
ལྗགས་རྡོ་རྗེའི་སྦུ་གུའི་འོད་ཟེར་གྱིས་གཏོར་མ་གསོལ་བར་བསམ་ཞིང་རང་རང་གི་སྔགས་གསུམ་མམ་བདུན་ནམ་ཉི་ཤུ་རྩ་གཅིག་བརྗོད་ལ་དབུལ། དེའི་རྗེས་ལ་པཱུ་ཛ་ལྔ་དབུལ། བསྟོད་པ་ཉི་ཤུ་རྩ་གཅིག་པས་བསྟོད། འདོད་པའི་དོན་ལ་གསོལ་བ་
གདབ༑ སྤྱན་དྲངས་པ་གཤེགས་སུ་གསོལ། བསྐྱེད་པ་བདག་ལ་བསྡུ། གཏོར་མ་ས་གཙང་སར་གཏང་གསུངས་སོ༎ ༈ །།ན་མ་སྟཱ་རཱ་ཡེ། བརྟན་གནས་པའམ་གཞན་ཡང་འགྲོ་བ། །ཟོས་པ་དང་ནི་འཐུང་པ་ཉིད་ཀྱང་། ཞེས་པ་ལ་བརྟེན་
ནས་སེམས་ཅན་གནས་པ་དང་གཡོ་བའི་དུག་གིས་ཟིན་པ་ལ་ཕན་གདགས་པར་འདོད་ན་ཙཀྲ་གང་ཡང་རུང་བ་དེའི་སྤྱི་བོར་བསམ། དེ་ལས་བདུད་རྩིའི་ཆུ་རྒྱུན་བྱུང་པས་དུག་གི་ནད་དང་གདོན་ཐམས་ཅད་དྲི་མའི་ལམ་ནས་ཁ་དོག་ནག་པོའི་རྣམ་པས་འཐོན་
ནས་བྱུང་བསམ་ཞིང་། ཞི་ཁྲོའི་སྔགས་གང་ཡང་རུང་བ་བཟླའོ། །རིམས་ལ་སོགས་པ་ནད་དྲག་པོ་གཞན་ལའང་སྦྱོར་གསུངས་སོ༎ ༈ །།ན་མ་སྟྭ་རཱ་ཡཻ། བུ་འདོད་པས་ནི་བུ་ཐོབ་འགྱུར་ཞིང་། །ནོར་འདོད་པས་ནི་ནོར་རྣམས་ཉིད་འཐོབ། །
ཅེས་པ་ལ་བརྟེན་ནས། བུ་དང་ནོར་འདོད་པས་བུམ་པ་མཚན་ཉིད་དང་ལྡན་པ་ལེགས་པར་བཅའ། ནང་དུ་སྨན་ལྔ་འབྲུ་ལྔ་རིན་པོ་ཆེ་ལྔ་གཞུག ཁ་རྒྱན་དང་མགུལ་ཆིངས་བཅིང་། གཟུངས་ཐག་གདགས། རས་དཀར་པོའི་སྟེང་དུ་གཞག བུམ་པའི་
མགྲིན་པའི་ནང་དུ་ཙཀྲ་གང་ཡང་རུང་བ་གཅིག་བསྒོམ། དེ་ལས་བདུད་རྩིའི་ཆུ་རྒྱུན་བྱུང་བས་བུམ་པ་གང་བར་བསམ་ཞིང་། ཞི་ཁྲོ་གང་ཡང་རུང་བའི་སྔགས་བཟླ། བུམ་པའི་ཆུས་སྐྱེས་པའམ་བུད་མེད་དེའི་ལུས་བཀྲུ་ཁོང་དུའང་འཐུང་དུ་གཞུག ཡང་
628

།ཙཀྲ་དེ་གུར་གུམ་མམ་གི་ཧཾ་གིས་བྲིས་ལ་རབ་གནས་བྱས་ལ་སྐྱེས་པའི་དཔུང་པ་གཡས་ལ། བུད་མེད་ཀྱི་གཡོན་ལ། བྱིས་པའི་གང་ཡང་རུང་བའམ་མགུལ་དུ་གདགས་སོ། །བསྟོད་པ་ཉི་ཤུ་རྩ་གཅིག་པ་འདོན་དུ་
གཞུག དངོས་གྲུབ་ཅི་འདོད་པ་རྗེ་བཙུན་མ་ལ་གསོལ་བ་གདབ། དེ་ལྟར་ཙཀྲ་དང་ཁྲུས་ཀྱི་ཆོ་ག་དེས་བུ་འདོད་པ་དང་ནོར་འདོད་པའང་འགྲུབ་པར་འགྱུར་རོ། །གཞན་ཡང་རིམས་དྲག་པོ་དང་། ནད་དང་། གདོན་དང་། འབྱུང་པོའི་བར་ཆད་གང
ཡང་རུང་བ་ལ། ཆོ་ག་འདིས་ཕན་གདགས་པར་གསུངས་སོ། །ཤིན་ཏུ་བྱིན་རླབས་ཆེ་བའི་རྗེ་བཙུན་མའི་ལས་ཁ་ཚར་བ་རྫོགས་སོ། །འདིའི་བརྒྱུད་པ་ནི། ཇོ་བོ་ཏེ་ལོ་པས། ནཱ་རོ་པ་ལ། དེས་བླ་མ་ཕམ་ཐིང་པ་ལ། དེས་མལ་གྱོ་ལོ་ཙཱ་བ་ལ། དེས་
བླ་མ་ས་སྐྱ་པ་ལ། དེས་བླ་མ་བཀྲ་ཤིས་འོད་ལ་གནང་ངོ༌།། ༈ །།ཇོ་མོ་ལ་གསོལ་བ་འདེབས་པར་འདོད་ན། སྐུའི་དྲུང་དུ་མཆོད་པ་ཚར་གཅིག་དང་། དགེ་སློང་བཞི་སྡེ་གཅིག་གིས་དང་པོར་སངས་རྒྱས་འདུས་སྐུ་ལ་སོགས་པས་ཕྱག་བྱ། མེ་
ཏོག་དོར། མཆོད་པ་ཚར་གཅིག་དབུལ། ཡན་ལག་བདུན་པ་བསྡུས་པ་རེ་བྱ། དེ་ནས་ལྷ་དང་ལྷ་མིན་ཞེས་པས་ཕྱག་བདུན་བྱས་མེ་ཏོག་དོར། མཆོད་པ་འབུལ་བ་ལ་སོགས་པ་ཡན་ལག་བདུན་པ་བསྡུས་པ་རེ་བྱ།ྋགོང་གི་དམ་ཚིག་པ་བསྐྱེད་པ་
དང་༑ ཡེ་ཤེས་པ་སྤྱན་དྲངས་ལ་བསྟོད་པ་ཚར་གཉིས་གདོན་པར་བྱའོ། །འདོད་པའི་དོན་ལ་གསོལ་བ་གདབ་བོ། །དེ་ནས་ཕྱག་ལ་སོགས་པ་སྔར་བཞིན་བྱས་ལ་བསྟོད་པ་ལན་གསུམ་གདོན་པར་བྱའོ། །ལན་གསུམ་པ་ལ་བསྟོད་པ་ཚར་བདུན་གདོན་པར་
/

བྱའོ། །ཕྱག་འཚལ་ཞེས་པའི་སྐབས་སུ་ཡིད་ཀྱིས་ཕྱག་རེ་བྱའོ། །འདི་རྨི་ལམ་དང་མཚན་མ་ངན་པ་དང་། ཐུགས་མ་བདེ་བ་ལ་སོགས་པ་ལ་བྱས་ན་བཟློག་པར་འགྱུར་རོ། །མ་འཚོགས་ན་རང་གཅིག་པུས་ཀྱང་བྱར་བཏུབ་བོ། །མཎྜལ་བཞི་པའི་མན་
ངག་རྫོགས་སོ། །མངྒ་ལཾ། ༈ །འཕགས་པ་སྤྱན་རས་གཟིགས་དབང་དང་། །སྒྲོལ་མ་ཞི་ཁྲོ་ལ་བཏུད་ནས། །ཉིན་ཞི་མཚན་ཁྲོ་སྒྲུབ་པའི་ཐབས། །ལག་ལེན་ངག་འདོན་གསལ་པོར་བཀོད། །སྐྱབས་སེམས་སྔོན་དུ་འགྲོ་བས། རང་གི་
མདུན་ཏུ་སྡོང་པོ་དང་བཅས་པའི་པད་གདན་དང༌། ཟླ་བ་ལ་ཧྲཱིཿལས་འཕགས་པ་སྤྱན་རས་གཟིགས་སྐུ་མདོག་དཀར་པོ། ཕྱག་གཡས་མཆོག་སྦྱིན་དང་གཡོན་པདྨ་དཀར་པོའི་སྡོང་བུ་འཛིན་པ། པདྨ་ཐུགས་ཀར་ཁ་བྱེ་བའི་ཡྟོང་དུ་ཏཱཾ་ལས་རྗེ་བཙུན་མ་
སྒྲོལ་མ་ཞི་བ། རང་ཉིད་ལ་དགྱེས་པའི་སྤྱན་གྱིས་གཟིགས་པར་བསམ། པུཥྤ་ནས། ནཻ་ཝི་ཏྱའི་བར་གྱིས་མཆོད། གུར་ནས་འབྱུང་བའི་རྒྱུན་བཤགས་ཚར་གསུམ། ཕྱག་འཚལ་ཉེར་གཅིག་ཚར་གཅིག ཡིད་ཀྱིས་གསོལ་བ་དྲག་ཏུ་བཏབ་པས་རྗེ་
བཙུན་མ་རང་ཉིད་ལ་ཐིམ། རང་ཉིད་སྒྲོལ་མ་ཞི་བ་ལྗང་སྔོན་གཡས་མཆོག་སྦྱིན། གཡོན་ཨུཏྤལ་སྔོན་པོ་འཛིན་པ། ཞབས་གཡས་བརྐྱང་གི་རོལ་པས་བཞུགས་ཤིང་། དར་དང་རིན་པོ་ཆེས་བརྒྱན་པ། དབུ་སྐྲ་ཕྱེད་གཡོན་པར་བཅིངས་ཤིང་གཡས་
ཅུང་ཟད་འཕྱང་བ། སྤྱི་བོ་ན་ཟླ་བ་ཚེས་པའི་སྟེང་དུ་འོད་དཔག་མེད་ཀྱིས་མཚན་པའོ། །བསྟོད་པ་ཚར་གཉིས་བཏོན་ཏེ་རང་ཉིད་ལྷར་གསལ་དྲག་ཏུ་བཏབ། བསྟོད་སྒྲུབ་ཏུ་བྱེད་ན། ལྷ་ལ་དམིགས་ནས་སླར་ཚར་ལྔ་བཏོན་པས་བདུན་དུ་འགྱུར་ལ། དེ་ཉིད་
སྒྲུབ་ཐབས་ཀུན་བཏུས་

1
།ཐུན་བཞི་ལ་སོགས་པར་བསྒོམ་པ་ནི་མ་མཐའ་ཡིན་ལ། བསྟོད་པ་ཇི་ཙམ་མང་བ་དེ་བཟང་བ་ཡིན་ནོ། །བཟླས་པ་ལ་མོས་ན་མན་ངག་ལྟར་དམིགས་པ་གསལ་བཏབ་ལ། ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱ་ཧཱ། ཞེས་བཟླའོ། །རྗེས་
སྤྱན་རས་གཟིགས་ལ་མཆོད་བསྟོད་ཞིག་བྱས་ལ་དགེ་བ་བསྔོ། མཚན་མོ་གཞན་སྔ་མ་དང་འདྲ་བ་ལས། པདྨ་ཐུགས་ཀར་ཁ་བྱེ་བའི་སྟེང་དུ། ཧཱུྃ་ལས་རྗེ་བཙུན་མ་སྒྲོལ་མ་ཁྲོ་མོ་ཞེས་པ་དང་། རྗེ་བཙུན་མ་བདག་ལ་ཐིམ་པས། རང་ཉིད་སྒྲོལ་མ་སྐུ་
མདོག་དཀར་མོ་ལྷག་པར་ཁྲོས་པ། སྤྱན་གསུམ་སྐྲ་སེར་གྱེན་དུ་བརྫེས་པ། ཕྱག་གཡས་ཀྱིས་རྡོ་རྗེ་འཕྱར་ཞིང་། གཡོན་ས་ལ་རྡེབ་ཅིང་ཐུགས་ཀར་སྡིགས་མཛུབ་མཛད་པ། སྟག་ལྤགས་ཀྱི་སྟོད་གཡོགས་དང་། གཟིག་ལྤགས་ཀྱི་ཤ་འགག་
ཅན༑ རིན་པོ་ཆེའི་རྒྱུན་དང་སྦྲུལ་ལྗང་གུས་སེ་རལ་ཁ་འཕྱང་བ། སྤྱི་བོ་ན་ཟླ་ཚེས་ཀྱི་སྟེང་དུ་འོད་དཔག་མེད་ཀྱིས་མཚན་པ། མེ་ཕུང་འབར་བའི་དབུས་ན་པད་ཉི་ལ་གཡས་བསྐུམ་གཡོན་བརྐྱང་པས་བཞུགས་པའོ་ཞེས་དང་། བཟླས་པའི་སྐབས། ཨོྃ་
ན་མ་སྟྭ་རེ་མ་ནོ་ཧ་ར་ཧཱུྃ་ཧ་ར་སྭཱ་ཧཱ། ཞེས་བཟླ་བ་རྣམས་ཁྱད་པར་རོ། །གཏོར་མ་ཇི་ལྟར་འབྱོར་པ་ཞིག་བསང་སྦྱང་། ཨོཾ་ཨཱཿཧཱུྃ་ལན་གསུམ་གྱིས་བྱིན་གྱིས་བརླབ། མདུན་གྱི་ནམ་མཁར་ཧྲཱིཿལས་འཕགས་པ་སྤྱན་རས་གཟིགས། ཏཱཾ་ལས་སྒྲོལ་མ་
ཞི་བ། ཧཱུྃ་ལས་སྒྲོལ་མ་འཁྲོ་མོ་རྣམས་སྐད་ཅིག་ཙམ་གྱིས་གསལ་བཏབ་སྟེ། ཡེ་ཤེས་པ་སྤྱན་དྲང་། ཞི་ཁྲོའི་སྔགས་གཉིས་པོ་སྦྲེལ་བའི་མཐར། ཨ་ཀཱ་རོ་བཏགས་པ་ལན་བདུན་གྱིས་ཕུལ། མཆོད་བསྟོད་འདོད་དོན་གསོལ་བ་བཏབ་སྟེ། བཛྲ་མཿ
631

སྒྲུབ་ཐབས་ཀུན་བཏུས་
གཤེགས་སུ་གསོལ། འདིའི་རྗེས་གནང་ནི། མཎྜལ་ཚོམ་བུ་གསུམ་མཆོད་གཏོར་དང་བཅས་པ་བཤམ། སློབ་དཔོན་གྱིས་གོང་དུ་བཤད་པ་ལྟར་ཞི་ཁྲོ་གཉིས་ཀའི་སྒྲུབ་པ་གཏོར་འབུལ་དང་བཅས་པ་བྱ། སློབ་མ་ལ་རྗེས་གནང་འབོགས་པའི་ངོ་བོ་སྒྲུབ་
ཐབས་བརྒྱ་རྩའི་རྗེས་གནང་དང་འདྲ་བ་ལས། ཐོག་མར་སྒྲོལ་མ་ཞི་བའི་མངོན་རྟོགས་གོང་ལྟར་ཕོག དེ་ནས་སྒྲོལ་མ་ཁྲོ་མོའི་མངོན་རྟོགས་ཕོག དེ་བཞིན་དུ་རྗེས་སུཾ་བཟླས་པའི་ལུང་གཉིས་རིམ་པས་ཕོག དམ་བཅའ་བའི་ལུང་མན་ཆད་གཅིག་གིས་
ཆོག་པར་བྱའོ། །ཆོས་སྐོར་ཀུན་ལས་ཆེས་བསྡུས་ཤིང་། །མ་ཚང་མེད་པ་ཡིད་དགའི་གནས། །བདག་སྙིང་ཡ་མཚན་ཆེར་སྐྱེས་ཏེ། །གསལ་པོར་བསྒྲིགས་པ་ཨེ་མ་ཧོ། །སྒྲོལ་མཉིན་ཞི་མཚན་ཁྲོའི་སྒྲུབ་ཐབས་ཀྱི་ལེ་ཚན་ནོ།། ༈ །།རྗེ་བཙུན་
སྒྲོལ་མའི་བསྟོད་པ་ཕྱག་འཚལ་ཉེར་གཅིག་ལ་བརྟེན་པའི་བསྟོད་སྒྲུབ་ཤེལ་གྱི་པི་ཝང་ཞེས་བྱ་བ་བཞུགས། གང་སྐུ་མཛེས་སྡུག་རི་མོ་ཡིད་ལ་བཀོད། །སྙན་འཇེབས་བསྟོད་པའི་རྒྱུད་སྟོང་འཁྲོལ་ཤེས་ན། །མདོན་འདོད་འབྲས་བུས་རེ་སྐོང་རྗེ་བཙུན་
མའི། །བསྟོད་སྒྲུབ་ཤེལ་གྱི་པི་ཝང་འདི་ན་སྒྲེང་། །དེའང་རྗེ་བཙུན་སྒྲོལ་མ་ལ་བསྟོད་པ་ཉི་ཤུ་རྩ་གཅིག་གིས་བསྟོད་ཀྱྀན་སྒྲུབ་པའི་ཚུལ་ལ། ཐོག་མར་སེམས་ཅན་ཐམས་ཅད་ཀྱི་དོན་དུ་དཀོན་མཆོག་གསུམ་ལ་སྐྱབས་སུ་འགྲོ་ཞིང་རྗེ་བཙུན་མ་བསྒྲུབ་པར་
བགྱིའོ་སྙམ་པས། སངས་རྒྱས་ཆོས་དང་ཚོགས་མཆོག་རྣམས་ལ། །བྱང་ཆུབ་བར་དུ་བདག་ནི་སྐྱབས་སུ་འགྲོ། །བདེག་གིས་སྦྱིན་སོགས་བགྱིས་པའི་དགེ་བས། །འགྲོ་ལ་ཕན་ཕྱིར་སངས་རྒྱས་ཐོབ་ཤོག །ཅེས་ལན་གསུམ། དེ་ནས་དོན་ཡིད་ལ་
632
:

:
།དྲན་པས་འདི་སྐད་དོ། །མདུན་དུ་སྡོང་བུ་རབ་རྒྱས་རྩེ་མོར། །ཆུ་སྐྱེས་འདབ་སྟོང་གེ་སར་དགོད་པར། །བུང་བ་མྱོས་པའི་གླུ་ལེན་དབུས་ན། །དཀར་བསིལ་ཟླ་བ་རྒྱས་པའི་གདན་སྟེང་། །ཧྲཱིཿ དཀར་འོད་ཀྱི་དྲ་བ་དཀྲིགས་
ལས༑ །ལེགས་སྐྱེས་ལྷ་མཆོག་སྤྱན་རས་གཟིགས་དབང་། །དར་བབ་ལང་ཚོ་ཟླ་ཞལ་རྒྱས་པ། །སྤྱན་ཟུང་ཟིམ་མེར་འགྲོ་ལ་གཟིགས་པས། །དགྱེས་འཛུམ་དཀར་པོས་མདུན་ནས་བསུ་སྙམ། །སྤྱི་བོར་འོད་དཔག་མེད་པས་མཚན་ཞིང་། །ཞབས་
གཉིས་སེམས་དཔའི་སྐྱིལ་མོ་ཀྲུང་བཞུགས། །རི་དགས་ལྤགས་པས་མྱོས་བུམ་བཀབ་ནས། །འཇའ་ཚོན་ལ་འཁུ་སྣ་ཚོགས་དར་དང་། །སིལ་སིལ་སྒྲ་འཁྲོལ་རིན་ཆེན་རྒྱན་མཛེས། །མུ་ཏིག་འཁྲི་ཤིང་ལྟ་བུའི་ཕྱག་གཡས། །མཆོག་སྦྱིན་བརྒྱང་ཞིང་
གཡོན་པས་པདྨའི། །ཡུ་བ་མཐེབ་མཛུབ་ཀྱིས་བཟུང་འདབ་སྟོང་། །ཐུགས་ཀའི་ཐད་ཀར་བྱེ་བའི་དབུས་ན། །རྒྱལ་བའི་ཡུམ་གྱུར་འཕགས་མ་སྒྲོལ་མ། །མར་གད་འཁྲི་ཤིང་གཞོན་ནུ་ལྡེམ་འདྲ། །སྐེད་སྐབས་ཕྲ་ལྡེམ་ནུ་འབུར་མངོན་མཐོ། །ཟུར་
གྱིས་ལྟ་སོགས་ཡིད་འཕྲོག་ཚུལ་འཆང་། །རིན་ཆེན་གསེར་གྱི་སོར་གདུབ་སྤྲས་པའི། །ཕྱག་གཡས་མཆོག་སྦྱིན་རེས་འགའ་སྐྱབས་སྦྱིན། །ཅིག་ཤོས་སྡོང་བུ་བཟུང་བའི་ཨུཏྤལ། །འབྲས་བུ་མེ་ཏོག་གོང་བུ་གསུམ་མཛེས། །ལེགས་བྲིས་གོས་དང་
རིན་ཆེན་རྒྱན་འཆང་། །འཇམ་མཉེན་ཞབས་གཉིས་རོལ་པའི་སྟབས་མཛད། །འཁོར་བ་ངན་སོང་འཇིགས་ལས་བསྐྱབ་སླད། །ཞལ་འཛུམ་མུ་ལེར་བདག་ལ་གཟིགས་བཞུགས། །ལྷ་རྫས་མེ་ཏོག་སྤོས་དང་མར་མེ། །དྲི་ཞིམ་རོ་བརྒྱའི་བཟའ་བས་
633

སྒྲུབ་ཐབས་ཀུན་བཏུས་
མདུན་བདར། །གྲངས་མེད་སྐྱེ་བར་བསགས་པའི་སྡིག་ལྟུང་། །གཉེན་པོ་སྟོབས་བཞི་ལྡན་པས་མཐོལ་བཤགས། །འཁོར་འདས་དགེ་བའི་ཆུ་གཏེར་བྱེ་བ། །ཡི་རང་ཟླ་གཞོན་འོད་ཀྱིས་ཆེར་སྤེལ། །བདག་དང་ཕུང་པོ་རྣམ་རིག་གིས་སྟོང་། །སངས་
རྒྱས་བྱང་ཆུབ་སེམས་མཆོག་གཟུང་ངོ་། །བླ་མ་དཀོན་མཆོག་གསུམ་འདུས་ཁྱེད་ནི། །བྱང་ཆུབ་བར་གྱི་སྐྱབས་སུ་གཟུང་བགྱི། །གཞན་དོན་སངས་རྒྱས་སྒྲུབ་པར་དམ་བཅའི། །རྡོ་རྗེའི་མདུད་པ་སྙིང་ལ་འཆའོ། །གང་འཚམས་ཐབས་མཁས་སྔགས་
ཀྱི་སྤྱོད་པས། །སེམས་ཅན་རྒྱ་མཚོ་སྨིན་ཅིང་གྲོལ་བགྱི། །རྣམ་དཀར་དགེ་བའི་བི་ཤྭ་ཀརྨས། །ལྷུན་གྲུབ་སྐུ་གསུམ་གཟུགས་བརྒྱ་བསྐྲུན་ཤོག